***Egy jó nyaralás csodákra képes – Mire emlékezünk és miért?***

|  |
| --- |
| **Alapadatok** |
| *Projekt / Óraterv / Feladat címe:* ***Egy jó nyaralás csodákra képes – Mire emlékezünk és miért?****Iskola: Illyés Gyula Gimnázium és KSZKI**Város: Budapest**Tanár(ok) neve: Stribik Ferenc* |
| **Résztvevő diákok** |
| *Diákok száma: 30**Életkor: 17-18**Évfolyam:11-12.* |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?* Az empátia és a gondolkodás fejlesztése. Szembesülés az emlékezésre vonatkozó problémákkal, kérdésekkel.*Milyen tantervi követelményekhez kapcsolódik az óraterv?* Magyarország részvétele a második világháborúban *Milyen tudást, ismeretet szereznek a diákok az óra során*? érzékenyítés, traumafeldolgozás*Milyen készségeik, kompetenciáik fejlődnek?* együttműködés, csoportmunka |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során? (pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*számítógép, projektor, fénymásolt feladatlapokKatarina Löfflerova életút-interjó és fényképek (<https://www.centropa.org/hu/biography/lofflerova-katarina>)mellékelt irodalmi szövegek |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*1. Feladat: ”Védjetek meg engem!” József Attila: Könnyű emlékek c. versének elolvasása után bizonyítsd vagy cáfold, hogy az emlékeknek a személyiséget megtartó, megvédő erejük van! (5-10 mondatos miniesszé). Az irások bemutatása és megvitatása párban.2. A film megtekintése, majd a megadott szempont frontális megbeszélése. Megfigyelési szempont: milyennek látod Katarina arcát a régi fényképeken, majd a film végén, kilencvenötvenévesen?3. kiscsoportos munka - négy-hat diák, a párosokból alakulhat meg-, majd a csoportok beszámolója.Feladatok: Vitassátok meg az alábbi kérdéseket! A csoport szóvivője számoljon be az osztálynak a megbeszélésetekről!1.„Életem szörnyű éveiről persze nincs képem. És nem is szeretném, he lenne.” Milyen módon ábrázolja ezt a kijelentést a film, és miért?2.A filmben Katarina az élete történetét idézi fel a gyerekkortól a „jelenig”, fényképek alapján megfogalmazott emlék”képek”kel. Arra az időszakra, amiről nincs fényképe, vajon miért nem akar emlékezni, és vajon miért akarhat mégiscsak emlékezni? (Mindkét nézet mellett keressetek érveket!)3.Élete boldog időszakaira nagy örömmel emlékszik vissza. Hogyan befolyásolhatják ezeket az emlékeket a később történtek? Miért?4.Katarina élete filmjét a hosszú másodpercekre elsötétülő képernyő vágja ketté, életét pedig a Holokauszt. Milyen gondolatokat és érzéseket sugallanak számotokra a film arányai, szerkezete?5. „... én voltam az egyetlen, aki visszajött. Aztán újra férjhez mentem...” Miért nem beszél a film arról, hogy Auschwitz tapasztalata hogyan befolyásolta az életút folytatását? Több lehetséges elképzelést fogalmazzatok meg, érvekkel!6.Ahogy Katarina mondja, életében „sok mindent” látott. „És hogy mit tanultam én mindenből? Azt, hogy egy jó nyaralást semmiért sem szabad kihagyni.” Értelmezzétek ezt a mondatot! Segítségül néhány kérdés:A „jó nyaralások” miért fontosak az életünkben? Mekkora időtartamot fognak át? Mi a viszonyuk a hétköznapokhoz? Mi mindent jelenthet az, hogy „tanulunk” valamit a velünk történtekből? Mik lehetnek a beszélő tudatos és tudattalan szándékai a mondat kimondásával? Mit üzenhet vele önmagának, mit üzenhet vele a nézőknek? Tanulhatott volna-e mást vagy mást is abból a „sok minden”-ből, amit átélt?4. A film összehasonlítása 1-1 regényrészlettel (Sorstalanság). A csoportok kaphatják ugyanazt a részletet, de különbözőeket is. Pármunka (az eredeti párok). Feladat: Vessétek össze Kertész Imre Sorstalanság c. regényének részletét a film Holokauszt-szemléletével és ábrázolásmódjával! Következtetéseiteket írásban, pontokba szedve fogalmazzátok meg!5. Közös összegzés |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?* Házi feladat: Az órán az emlékezés szerepéről, jellegéről gondolkodtunk a film és irodalmi szövegek kapcsán. Ennek alapján dolgozd ki otthon az alábbi feladatok egyikét!1. Katarinát és családját Auschwitzba deportálták. Erről a táborról olvashasz az alábbi linken: <http://www.holokausztmagyarorszagon.hu/index.php?section=1&type=content&chapter=5_2_2>Készítsd el a Katarina filmjéből hiányzó részlet forgatókönyvét! Hogyan mutatnád be, narrációval és/vagy képekkel, mennyi időben? (A Katarináról szóló film hossza 5 perc.) Mellékeld a kiválasztott képeket és írd meg a szöveget (tárgyilagos-ismeretközlő narráció, vagy Katarina E/1. személyű, vallomásos szövege).vagy2. Készíts interjút szüleiddel arról, hogy családotokat, felmenőidet hogyan érintette a II. világháború és a Holokauszt! Mit őriz ezzel kapcsolatban a családi emlékezet? Hogyan és miért emlékeztek vagy nem emlékeztek erre? Mi a véleményük szüleidnek az emlékezés szükségességéről, formáiról?vagy3. Az alábbi részleteket felhasználva és a filmmel összevetve írj esszét az emlékezés, a név és az identitás összefüggéseiről!„A név: a → sors. A névtelenség: a sorstalanság. Akinek nincsen sorsa, annak a nevét is elveszik. Úgy, mint Köves Gyuritól a Sorstalanságban: a fürdőből kilépve vászoncsíkot kap, rajta nyomtatott számjeggyel: 64921.” (Földényi F. László: Kertész Imre – szótár) „Ajánlatos lesz, értesültem, a kiejtését világosan, értelmesen és jól tagoltan mielőbb németül is megtanulnom (…) mivel ezután már ez mindig a válaszom oly esetben, ha netán a kilétemet kérdik.” |
| **Dokumentáció** |
| *Dokumentáljátok valamilyen formában az órát (pl. fotók, videók, esszék, stb.)? Ha igen, örömmel vesszük, ha elkülditek nekünk.* |
| **Értékelés** |
| *Hogyan fogod értékelni a diákok munkáját?*  |
| **Egyéb** |
| *Van-e bármi, amit hasznos tudnunk erről az óratervről?* |